Bittorrent Sync : ကွန်ပြူတာတွေကြားမှာ ဖိုင်၊ဖိုဒါတွေ တိုက်ရိုက် Sync လုပ်ကြမယ် ~ Windows,Internet,Browsers,Social Networks,Softwares\nBittorrent Sync : ကွန်ပြူတာတွေကြားမှာ ဖိုင်၊ဖိုဒါတွေ တိုက်ရိုက် Sync လုပ်ကြမယ်\n1:29 PM Freeware, How To and Tips, Softwares, Web Apps And Internet No comments\nသင့်ကွန်ပြူတာ နှစ်လုံး မှာ ဖိုင်တွေ sync လုပ်ဖို့ ဘယ်နည်းကို အသုံးပြုပါသလဲ? Dropbox, Google Drive တွေ ရဲ့client application တွေကို အသုံးပြုပြီး သင့်ကွန်ပြူတာ နှစ်လုံးကြားမှာ ဖိုင်တွေ sync လုပ်လို့ ရပါတယ်။ဒီနည်းက ကြားခံ cloud storage,server တစ်ခု လိုအပ်ပြီး ပထမစက်က sync လုပ်မယ့် ဖိုင်တွေကို ပထမဆုံး cloud storage ကို upload လုပ်ပါတယ်။ပြီးတဲ့ အခါကျမှ ဒုတိယစက်က အဲဒီဖိုင်တွေကို download လုပ်ပြီး sync လုပ်တာဖြစ်ပါတယ်။အဲဒီအတွက် upload / download လုပ်ရတဲ့ အတွက် အချိန် ပို ကြာပါတယ်။နောက်ပြီး cloud storage တွေကို အသုံးပြုရတာဖြစ်တဲ့ အတွက် storage limit ရှိပါတယ်။Bittorrent Sync ကို အသုံးပြုရင် တော့ ကြားခံ cloud storage တွေ မလို ဘဲ၊အကောင့်တွေ လုပ်စရာမလိုဘဲ သင့်ကွန်ပြူတာတွေကြားမှာ ဖိုင်တွေ တိုက်ရိုက် sync လုပ်နိုင်ပါတယ်။Bittorrent Sync က freeware ဖြစ်ပြီး Windows , Mac , Linux စတဲ့ os တွေ မှာ Bittorrent Sync ကို သုံးနိုင်ပါတယ်။\nBittorrent Sync ကို အင်စတောလုပ်ရင် Standard Setup (or) I haveasecret နှစ်မျိုးကို ရွေးချယ်ရမှာပါ။ပထမ စက်မှာ အင်စတောလုပ်ရင်တော့ Standard Setup ကို ရွေးချယ်ပြီးအင်စတောလုပ်ပါ။\nနောက်အဆင့်မှာ ဒုတိယစက် မှာ ရိုက်ထည့်ရမယ့် secret code တွေကို ကော်ပီကူးနိုင်ပါတယ်။ဒီအဆင့်မှာ ဘာမှမလုပ်ဘဲ ဆက်သွားနိုင်ပါတယ်။ပထမစက်နဲ့ ဒုတိယစက်ကို ချိတ်ဆက်ဖို့ ဒုတိယစက် မှာ အင်စတောလုပ်တဲ့ အခါ ဒါမှမဟုတ် အင်စတောလုပ်ပြီးတဲ့ အခါ မှာ ပြုလုပ်နိုင်ပါတယ်။\nဒုတိယစက်အနေနဲ့Mac ကွန်ပြူတာမှာ bittorrent sync ကိုအင်စတောလုပ်ပါမယ်။ Windows,Mac,Linux စတဲ့ သင်မှာ ရှိတဲ့ ကွန်ပြူတာတွေမှာ အင်စတောလုပ်ပြီး sync လုပ်နိုင်ပါတယ်။ အင်စတောလုပ်တဲ့ အခါမှာ ပထမစက်က secret code တွေကို ဖြည့်ပေးနိုင်သလို Next နှိပ်ပြီး ဆက်သွားနိုင်ပါတယ်။အင်စတောလုပ်ပြီးမှ စက်နှစ်လုံးကို ချိတ်ဆက်ပြီး sync လုပ်ဖို့ ပြုလုပ်နိုင်ပါတယ်။\nဖိုဒါတစ်ခု ကို sync လုပ်ခြင်း\nပထမစက်က ဖိုဒါတစ်ခု ကို ဒုတိယ စက်နဲ့sync လုပ်ဖို့ အတွက် ပထမစက်က bittorrent sync မှ Shared Folders ကို သွားပြီး Add ကို နှိပ်ပါ။Generate ကို နှိပ်ပြီး ဒုတိယစက်မှာ ဖြည့်ပေးရမယ့် ကုတ်တွေကို ပြုလုပ်ပါ။ပြီးရင် sync လုပ်မယ့်ဖိုဒါကို ရွေးချယ်ပေးပါ။\nပြီးရင် sync လုပ်မယ့်ဖိုဒါကို Shared Folders မှာတွေ့ မြင်နိုင်ပါပြီ။အဲဒီ ဖိုဒါပေါ်ကို right click နှိပ်ပြီး Copy secret ကို နှိပ်ပြီးကုတ်တွေကို ကူးပြီး မှတ်ထားပါ။\nဒုတိယစက်က bittorrent sync က Shared Folders မှာ Add ကို နှိပ်ပါ။Generate မလုပ်ဘဲနဲ့ပထမစက်က ကုတ်တွေကို ဖြည့်ပေးပါ။ပြီးရင် sync လုပ်မယ့် ဖိုဒါကို ရွေးချယ်ပေးပါ။ဒါဆိုရင် အဲဒီဖိုဒါကို စပြီး sync လုပ်ပါပြီ။\nBittorrent Sync က default အားဖြင့် two-way sync လုပ်ပေးမှာဖြစ်ပါတယ်။ဥပမာအားဖြင့် ပထမစက်မှာ ဖိုင်တစ်ခု အတိုးအလျှော့ပြုလုပ်ရင် ဒုတိယစက်မှာလည်း အဲဒီဖိုင်ကို အတိုးအလျှော့လုပ်ပေးမှာပါ။အပြန်အလှန်အားဖြင့် ဒုတိယစက်မှာဖိုင်တစ်ခု အတိုးအလျှော့လုပ်ရင် ပထမစက်မှာ လည်း အဲဒီဖိုင်ကို အတိုးအလျှော့လုပ်ပေးမှာပါ။ဒါက two-way sync ပါ။တကယ်လို့ပထမစက်မှာ ဖိုင်အတိုးအလျှော့လုပ်ရင် ဒုတိယစက်မှာ အဲဒီဖိုင်ကို အတိုးအလျှော့လုပ်မယ်။ဒါပေမယ့် ဒုတိယစက်မှာ ဖိုင်အတိုးအလျှော့လုပ်ရင် ပထမစက်မှာ အပြောင်းအလဲမလုပ်ချင်ရင် အောက်ကနည်းအတိုင်းပြုလုပ်နိုင်ပါတယ်။ပထမစက်က bittorrent sync က Shared Folders မှာ ဖိုဒါကို right click နှိပ်ပြီး Show folder preferences ကို နှိပ်ပါ။Read only secret ကို ကော်ပီကူးပြီးဒုတိယစက်မှာဖြည့်ပေးပါ။ဒါဆို one-way ပဲ sync လုပ်ပေးမှာပါ။\nBittorrent System အကြောင်းနဲ့torrent ဖိုင်တွေကို ဒေါင်းလုပ်လုပ်နည်းဆောင်းပါးတွေကို လည်းရေးပေးထားပါတယ်။အောက်ကလင့်တွေမှာဖတ်ရှုနိုင်ပါတယ်။\nWhat is Torrent & How to download it?\nTorrent ဖိုင်တွေကို Chrome & Firefox ကနေတိုက်ရိုက်ဒေါင်းလုပ်လုပ်နိုင်ပြီ


ထန်းစေ့မှုတ်ငှက် - ဝီကီပီးဒီးယား\nထန်းစေ့မှုတ်ငှက် (ရေဝမ်းဘဲငှက်) ကို သတ္တဗေဒ(ပါဏဗေဒ) အလိုအားဖြင့် ပေါ့ဒီစက်ရူဖီ ကောလစ်ဟု ခေါ်သည်။ မျိုးရင်းမှာ ပေါ့ဒီစီပီတီဒီး ဖြစ်သည်။ ရေဝမ်းဘဲကို တစီးမှုတ် (ထစိမှုတ်=ထန်းစေ့မှုတ်) ဟုလည်း ခေါ်သေး၏။ အလျား ကိုးလက်မရှိသည်။ မြန်မာနိုင်ငံရှိ ရေ၌ကျက်စားသောငှက်များတွင် အငယ်ဆုံးငှက်ဟု ဆိုသည်။ ရန်သူအစအနကို မြင်သည်နှင့်တစ်ပြိုင်နက် ရေထဲသို့ ငုပ်လျှိုး၍ သွားတတ်သည်။ ဦးခေါင်းအရောင်မှာ ညိုသည်။ သို့သော် သားပေါက်ချိန်၌ မျက်လုံးရှေ့တွင် အဝါကွက်ပေါ်လာတတ်သည်။ ကိုယ်အောက်ပိုင်းမှာ ဖြူ၍ ပိုးသား အသွေးရှိသည်။ နှုတ်သီးမှာ တို၍ ချွန်သည်။ အမြီးလုံးဝမရှိပေ။ အထီးနှင့်အမ ပုံသဏ္ဌာန်ချင်း တူသည်။ ဆောင်းရာသီတွင် ဦးခေါင်းထိပ်နှင့် လည်ကုပ်မှာ မည်းနက်၍ မေးမှာ ဖြူ၏။ လည်ပင်းတွင် နီညိုရောင် ရှိသည်။\nရေဝမ်းဘဲသည် အလွန်တရာ ရေကူးကျင်လျင်သည်။ ရေငုပ်သည့်အခါ ရေမျက်နှာပြင်၌ လှိုင်းမထအောင် ငုပ်တတ်သည်။ ရေနှင့်ကင်းကွာ၍ မနေနိုင်ဘဲ၊ အမြဲတမ်းလိုပင် ရေကူး၍ နေသည်။ ပျံသန်းရာ၌ အထူးလျင်မြန်၍ ခရီးရှည် ပျံသန်းနိုင်သည်။ ရေဝမ်းဘဲ၏ အစာမှာ ရေထဲရှိ ပိုးမွှားများ၊ ဖားများ၊ ခရုပက်ကျိများ ဖြစ်သည်။ အသံမှာ ချုပ်၍ ရယ်မောသံနှင့် တူသည်။ ထိုအသံကို ခပ်လှမ်းလှမ်းမှပင် ကြားနိုင်သည်။ လန့်ဖျပ် သောအခါ တီ.တီဟု အော်တတ်သည်။\nရေဝမ်းဘဲများကို ရေအိုင်နှင့် ရေကန်များတွင် များသောအားဖြင့် တွေ့ရသည်။ မိုးတွင်းအခါတွင် သားပေါက်လေ့ ရှိသည်။ အသိုက်များသည် ရေပေါ်၌ မျော၍နေတတ်ကြသည်။ အသိုက်မှ မခွာမီ ဥများကို ပေါင်းပင်များနှင့် ဖုံးအုပ်ထားတတ်သည်။ တစ်မြုံလျှင် ဥပေါင်း သုံးလုံးမှ ခုနစ်လုံးအထိ ရှိသည်။ ဥအရောင်သည် အစတွင် ဖြူနေသော်လည်း တဖြည်းဖြည်း ညိုမည်းသွားသည်။ ငှက်ကလေးများသည် ဥမှပေါက်လာသည်နှင့် တစ်ပြိုင်နက် ရေကူးတတ်ကြသည်။ ဥဝပ်ခြင်းနှင့် သားငယ် စောင့်ရှောက်ခြင်းတို့ကို အဖိုနှင့်အမ နှစ်ဦးစလုံးက ပြုလုပ်ကြသည်။ ရေဝမ်းဘဲကို အာရှတိုက်၊ ဥရောပတိုက်၊ အာဖရိကတိုက်နှင့် ဩစတြေးလီးယားတိုက်များတွင် အနှံ့အပြား တွေ့ကြရသည်။ မြန်မာနိုင်ငံ၌ ယင်းတို့ကို ရာသီဥတု သင့်တင့်လျောက်ပတ်သော ဒေသများတွင် တွေ့ကြရသည်။\nT. r. capensis - breeding plumage- just coming out of water in Hyderabad, India.\nT. r. capensis - breeding plumage in Uppalapadu, Andhra Pradesh, India.\nT. r. capensis - Non-breeding plumage in Uppalapadu]], Andhra Pradesh, India.\nT. r. capensis-Breeding plumage in Secunderabad, India.\nT. r. capensis withajuvenile in Krishna Wildlife Sanctuary, Andhra Pradesh, India.\nT. r. capensisjuveniles in Krishna Wildlife Sanctuary, Andhra Pradesh, India.\n↑ BirdLife International (2017). "Tachybaptus ruficollis". IUCN Red List of Threatened Species 2017. IUCN. doi:10.2305/IUCN.UK.2017-1.RLTS.T22696545A111716447.en.\n"https://my.wikipedia.org/w/index.php?title=ထန်းစေ့မှုတ်ငှက်&oldid=709343" မှ ရယူရန်\nဤစာမျက်နှာကို ၁၇ အောက်တိုဘာ ၂၀၂၁၊ ၁၄:၂၁ အချိန်တွင် နောက်ဆုံး ပြင်ဆင်ခဲ့သည်။